open-index/open-wikipedia-markdown huggingface dataset:
ஜிந்தாகுன்னே பட்டாக்கத்தி பாம்பு

**ஜிந்தாகுன்னே பட்டாக்கத்தி பாம்பு** (*Oligodon jintakunei*) எனப்படும் *ஒலிகோடான் ஜிந்தாகுன்னே* ஓலிகோடான் பேரினத்தினைச் சார்ந்த சிற்றினம் ஆகும். இது கொலுபிரினே என்ற துணைக்குடும்பத்தில் உள்ள பாம்பு இனமாகும். இப்பாம்பு தாய்லாந்தில் காணப்படுகிறது .

## மேற்கோள்கள்

## வெளி இணைப்புகள்
* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:தாய்லாந்து விலங்குகள்
பகுப்பு:ஒலிகோடான்
நையோபியம்(V) குளோரைடு

**நையோபியம்(V) குளோரைடு** (*Niobium(V) chloride*) என்பது NbCl5 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியம் பெண்டாகுளோரைடு என்ற பெயராலும் இச்சேர்மம் அழைக்கப்படுகிறது. திண்ம நிலையில் காணப்படும் இச்சேர்மம் மஞ்சள் நிறத்தில் படிகங்களாகக் காணப்படுகிறது. காற்றில் நீராற்பகுப்பிற்கு உட்படுகிறது. நையோபியம்(V) குளோரைடு மாதிரிகள் பெரும்பாலும் சிறிய அளவு NbOCl3 கலந்து மாசுடனேயே இருக்கின்றன. பெரும்பாலும் நையோபியத்தின் மற்ற சேர்மங்கள் தயாரிப்பதற்கான முன்னோடியாக இச்சேர்மம்  பயன்படுத்தப்படுகிறது. NbCl5 பதங்கமாதல் மூலம் சுத்திகரிக்கப்படுகிறது.

## தயாரிப்பு

தொழில்துறை ரீதியாக நையோபியம்(V) குளோரைடை 300 முதல் 350 பாகை செல்சியசு வெப்பநிலையில் நையோபியம் உலோகத்தை நேரடியாக குளோரினேற்றம் செய்து தயாரிக்கிறார்கள்:

::2Nb + 5Cl2 → 2NbCl5

ஆய்வகத்தில் பெரும்பாலும் நையோபியம் பெண்டாக்சைடு சேர்மத்திலிந்து நையோபியம் பெண்டாகுளோரைடு தயாரிக்கப்படுகிறது. இத்தயாரிப்பு முறையிலுள்ள முக்கிய சவால் முற்றுப்பெறாத வினையினால் உடன் விளைபொருளாக நையோபியம் ஆக்சிகுளோரைடு உருவாவதாகும். இதை தயோனைல் குளோரைடைப் பயன்படுத்தி  நையோபியம் பெண்டாகுளோரைடாக மாற்றிக்கொள்ளலாம்.: 300 பாகை செல்சியசு வெப்பநிலையில் கார்பன் முன்னிலையில் நையோபியம்  பெண்டாக்சைடை  குளோரினேற்றம் செய்தும் இதைத் தயாரிக்கலாம்.
## கட்டமைப்பு

நையோபியம் பெண்டாகுளோரைடு திண்ம நிலையில் குளோரோ-பாலங்கள் கொண்ட இருபடிகளாக உருவாகிறது (படம்). ஒவ்வொரு நையோபியம் மையமும் ஆறு ஒருங்கிணைப்புகளை கொண்டுள்ளன. ஆனால் எண்முக ஒருங்கிணைப்பு கணிசமாக சிதைந்திருக்கும். நடுவரையில் நையோபியம்-குளோரின் பிணைப்பின், பிணைப்பு நீளம் 225 பைக்கோமீட்டர்களாகவும் (விளிம்பு) மற்றும் பாலத்தில் 256 பைக்கோமீட்டர்களாவும் அச்சில் உள்ள நையோபியம்-குளோரின் பிணைப்பு  229.2 பைக்கோமீட்டர்களாவும் காணப்படும். மூலக்கூறின் நடுவரை சமதளத்துடன் 83.7° கோணத்தை உருவாக்குவதற்காக உள்நோக்கி திசை திருப்பப்பட்டுள்ளது. பாலத்தில் உள்ள Nb–Cl–Nb பிணைப்பின் பிணைப்புக் கோணம் 101.3° ஆகவும்,  நையோபியம்-நையோபியம் பிணைப்பின் பிணைப்பு இடைவெளி 398.8 பைக்கோமீட்டர்களாகவும் உள்ளது. இந்த நீளம் எந்தவொரு உலோக-உலோக தொடர்பையும் விட மிக நீண்டதாகும். NbBr5, NbI5, TaCl5 TaBr5 மற்றும் TaI5 ஆகியவை NbCl5 உடன் சமகட்ட்மைப்பை கொண்டவையாக உள்ளன.

## பயன்கள்
நையோபியம்(V) குளோரைடு நையோபியத்தின் ஆல்காக்சைடுகள் தயாரிப்பதற்கு உதவும் ஒரு முக்கிய முன்னோடியாகும்.  திண்ம-கூழ்ம செயலாக்கத்தில் இது பயன்படுத்தப்படுகிறது. பெரும்பாலான கரிமநையோபியம் சேர்மங்கள் உட்பட பல Nb-உலோகத்தை கொண்ட வினையாக்கிகளுக்கும் இது முன்னோடிச் சேர்மமாகும். 

கரிமத் தொகுப்பு வினைகளில் கார்போனைல்-ஈன் வினை மற்றும் டையீல்சு-ஆல்டர் வினைக்கான ஆல்க்கீன்களை செயல்படுத்துவதில் NbCl5 மிகவும் சிறப்பு வாய்ந்த ஒரு லூயிசு அமிலமாகச் செயல்படுகிறது. நையோபியம் குளோரைடும் சில பைரோலிடின்களில் இருந்து என்-அசிலிமினியம் சேர்மங்களை உருவாக்குகிறது. இவை அல்லைல்மெத்தில்சிலில், இண்டோல் அல்லது பென்சோபீனோனின் சிலில் ஈனால் ஈதர் போன்ற கருகவர் காரணிகளுக்கு அடிமூலக்கூறுகளாகும்.

## மேற்கோள்கள்

## வெளி இணைப்புகள்
* Safety information from ChemExper
* NIST Standard Reference Database

பகுப்பு:நையோபியம்(V) சேர்மங்கள்
பகுப்பு:குளோரைடுகள்
வாக்னர் பட்டாக்கத்தி பாம்பு

**வாக்னர் பட்டாக்கத்தி பாம்பு** எனப் பொதுவாக அழைக்கப்படும் ***ஒலிகோடன் வாக்னெரி***  (*Oligodon wagneri*) கொலுப்ரிடே குடும்பத்தினைச் சார்ந்த சிற்றினம் ஆகும். இந்த புதிய சிற்றினத்திற்கு பிரடெரிக் டபிள்யூ. வாக்னரின் நினைவாகப் பெயரிடப்பட்டது. இவர் இந்த புதிய சிற்றினத்தின் தனித்துவமான குறிப்பிட்ட நிலையில் செலுத்திய கவனத்திற்காகவும் *ஒலிகோடன்* பேரின அமைப்புமுறையில் பங்களிப்பிற்காகவும் கௌரவப்படுத்தப்பட்டார்.

இந்தப் பாம்பு இந்தோனேசியாவில் காணப்படுகிறது.
## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:இந்தோனேசிய உயிரினங்கள்
பகுப்பு:ஒலிகோடான்
பிஜய் சிங்

**பிஜய் சிங்** (*Bijay Singh*) அல்லது **விஜய் சிங்** பீகாரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2020ஆம் ஆண்டு நடைபெற்ற பீகார் சட்டமன்றத் தேர்தலில் பராரி சட்டமன்றத் தொகுதியில் ஐக்கிய ஜனதா தளம் சார்பில் போட்டியிட்டு சட்டமன்ற உறுப்பினர் ஆனார்.

2015ஆம் ஆண்டில், இவர் கட்திகார் சட்டமன்றத் தொகுதியில் போட்டியிட்டு பாரதிய ஜனதா கட்சி வேட்பாளரிடம் வெற்றி வாய்ப்பினை இழந்தார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
பகுப்பு:பீகார் அரசியல்வாதிகள்
சாரணர் தலைவர்

ஒரு **சாரணர் தலைவர்** (Scout leader) அல்லது **சாரணர்** என்பது பொதுவாக ஒரு சாரணர் பிரிவின் பயிற்சி பெற்ற ஒருவரை தலைவராக நியமிப்பதனைக் குறிக்கிறது. பயன்படுத்தப்படும் சொற்கள் நாட்டிற்கு நாடு, காலப்போக்கில் , அலகு வகையைப் பொறுத்து மாறுபடும்.

## பங்கு
அலகு வகையைப் பொறுத்து ஒரு தலைவர் நிறைவேற்றக்கூடிய பல்வேறு பங்குகள் உள்ளன. பலருக்கு, இந்த தன்னார்வத் தொண்டானது ஆர்வமாக இருக்கிறது. 

## பயிற்சி, திறத் தணிக்கைச் சோதனை மற்றும் தலைவர்களின் நியமனம்
சாரணர் தலைவர்கள் தொடர்ச்சியான பயிற்சி வகுப்புகளில் பங்கேற்கின்றனர், பொதுவாக சாரணர்களில் வயதுவந்த தலைவரின் முக்கிய தகுதியாக மரப் பட்டை (வுட் பேட்ஜ்) அணிவதனை நோக்கமாகக் கொண்டது.  பெரும்பாலான நாடுகளில், வுட் பேட்ஜ் வைத்திருப்பவர்கள் *கில்வெல் ஸ்கார்ஃப், டர்க்ஸ் ஹெட் நாட்* கழுத்துப் பட்டி, மரப் பலகை, மணிகள் ஆகியவற்றை அணியலாம். 

சாரணர் தலைவர்களுக்கு முறையான நியமனம் வழங்கப்படுகிறது (பல நாடுகளில் இது **வாரண்ட்** என்று அழைக்கப்படுகிறது). வயது வந்தோருக்கான தலைவரை நியமிப்பதற்கு முன், பெரும்பாலான சங்கங்கள், குழந்தைகளுடன் பணிபுரிவதற்கான தகுதியை உறுதிசெய்ய, அவர்களைப் பின்னணிச் சோதனைகளுக்கு உட்படுத்துகின்றன.  

## மேற்கோள்கள்

பகுப்பு:சாரணியம்
சாரண மாவட்டம்

**சாரண மாவட்டம்** (Scout district) என்பது சில சாரணர், பெண் வழிகாட்டிகள் இயக்க நிறுவனங்களுக்குள் உள்ள நிர்வாகப் பிரிவாகும்.

ஒரு மாவட்டத்தின் துல்லியமான உறவும் அமைப்பும் நாட்டிற்கு நாடு மாறுபடும் என்றாலும், உள்ளூர் சாரணர்களுக்கும் வழிகாட்டி குழுக்களுக்குத் திட்டங்களையும் ஆதரவையும் வழங்குவது சாரண மாவட்டங்களின் பொறுப்பாகும்.

## ஐக்கிய இராச்சியம்

### சாரணர் சங்கம்
சாரணர் சங்கம் தற்போது ஐக்கிய இராச்சியம் முழுவதும் 895 சாரண மாவட்டங்களைக் கொண்டுள்ளது. ஒவ்வொரு மாவட்டமும் அதன் உறுப்பினர் சாரணர் குழுக்களுக்கான திட்டத்தையும் ஆதரவையும் வழங்குவதற்குப் பொறுப்பாகும்.

#### அமைப்பு
ஒவ்வொரு சாரண மாவட்டங்களில் சராசரியாக 10 சாரணர் குழுக்கள் உள்ளன, அவை 6 முதல் 14 வயதுக்குட்பட்ட உறுப்பினர்களுக்கு சாரணியம் தொடர்பான பயிற்சிகளை வழங்குகின்றன.

ஒவ்வொரு மாவட்டமும் ஒரு **மாவட்ட ஆணையரால்** (DC) வழிநடத்தப்படுகிறது, அவர் உதவி மாவட்ட ஆணையர்கள் (ADCs) குழுவை நியமிக்க முடியும். வெவ்வேறு சாரணர் குழுக்களில் உள்ள பிரிவுகளுக்கு இடையே ஆதரவு மற்றும் தொடர்பை வழங்குவதற்காக குருளையர், சாரணர் பிரிவுகள் ஒவ்வொன்றிற்கும் ஒரு ADC நியமிக்கப்படுகிறார். தேவை ஏற்படின் மாவட்ட ஆணையரால் மற்ற பதவிகளையும் உருவாக்க முடியும்.

## மேற்கோள்கள்

பகுப்பு:சாரணியம்
கேம்ப்டோனி பட்டாக்கத்தி பாம்பு

***ஒலிகோடான் கேம்ப்டோனி***, என்பது பொதுவாக **கேம்ப்டோனி பட்டாக்கத்தி பாம்பு** என்று அழைக்கப்படுகிறது. இது கொலுப்ரிடே குடும்பத்தின் கொலுப்ரினே துணைக்குடும்பத்தில் ஒலிகோடான் பேரினத்தின் கீழ் உள்ள ஒரு பாம்பு சிற்றினமாகும். இந்த சிற்றினம் தெற்கு ஆசியாவினைத் தாயகமாகக் கொண்டது.

## சொற்பிறப்பியல்
இதன் சிற்றினப் பெயர், *காம்ப்டோனி*, இதன் மாதிரியினைச் சேகரித்த கெர்பர்ட் கேம்ப்டோன் நினைவாக இடப்பட்டுள்ளது.

## புவியியல் வரம்பு
*ஓ. கேம்ப்டோனி* சீனா (யுன்னான்), மற்றும் வடக்கு மியான்மர் காணப்படுகிறது.

## வாழிடம்
*ஓ. கேம்ப்டோனியின்* விருப்பமான இயற்கை வாழிடம் 300 முதல் 1,925 மீட்டர் உயரத்தில் உள்ள காடு ஆகும்.

## விளக்கம்
*ஓ. காம்ப்டோனி* வியக்கத்தக்க வண்ணத்தினைக் கொண்டுள்ளது. முதுகுபுறமாக, இது மஞ்சள், சிவப்பு கலந்த பழுப்பு, நீலம் கலந்த சாம்பல் மற்றும் கருப்பு நிறத்தில் கோடுகளுடையது. வயிற்றுப் புறத்தில் கருப்பு பட்டைகளுடன் சிவப்பு நிறமாகவும், வால் சிவப்பு நிறத்திலும் இருக்கும். விவரிக்கப்பட்ட ஒற்றை மாதிரியின் நீளம் 54 செ. மீ. ஆகும், இதில் வால் நீளம் 7 செ. மீ. அடங்கும்.

## இனப்பெருக்கம்
*ஓ. காம்ப்டோனி* முட்டையிட்டு இனப்பெருக்கம் செய்யக்கூடியது.

## மேற்கோள்கள்

## மேலும் வாசிக்க
*Boulenger GA (1918). "Description of a new Snake of the Genus *Oligodon* from Upper Burma". *Proceedings of the Zoological Society of London* **1918**: 9–10. (*Oligodon hamptoni*, new species, pp. 9–10, Text-figure 1, three views of head and neck).
*, , ,  (2021). "Rediscovery and distribution extension of the rare Kukri Snake, *Oligodon hamptoni* Boulenger, 1918 (Reptilia, Serpentes, Colubridae), with the first record of this species from China". *Herpetozoa* **34**: 13–21.
*Smith MA (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes.* London: Secretary of State for India. (Taylor and Francis, printers). xii + 583 pp. (*Oligodon hamptoni*, pp. 235–236).
பகுப்பு:ஒலிகோடான்
கடற்காற்று நடவடிக்கை

**கடற்காற்று நடவடிக்கை** (*Operation Sea Breeze (Sri Lanka)*) என்பது இலங்கை  முல்லைத்தீவில்  இலங்கை ஆயுதப்படைகளால் முன்னெடுக்கபட்ட ஒரு ஒருங்கிணைந்த இராணுவ நடவடிக்கை ஆகும்.  இலங்கை இராணுவம் தனது வரலாற்றில் முன்னெடுத்த முதல் நீர்நில நடவடிக்கை இதுவாகும். முல்லைத்தீவில் உள்ள இலங்கை இராணுவ முகாமை பலப்படுத்தவும், தமிழீழ விடுதலைப் புலிகள்களின் சுற்றிவளைப்பை முறியடிக்கவும் இந்த நடவடிக்கை மேற்கொள்ளப்பட்டது. இது வெற்றிகரமாக மேற்கொள்ளப்பட்டு, முகாமின் கட்டுப்பாட்டில் உள்ள பகுதி விரிவாக்கபட்டது.

1990 ஆம் ஆண்டு சூன் மாதம்  தனிமைப்படுத்தப்பட்ட இராணுவ முகாமானது விடுதலைப் புலிகளால் பலமான தாக்குதலுக்கு உள்ளானது. முற்றுகையிடப்பட்ட முகாமை வலுப்படுத்தும் முயற்சியாக, கிழக்குப் பகுதியின் ஒட்டுமொத்த நடவடிக்கைத் தளபதியான மேஜர் ஜெனரல் டென்சில் கொப்பேகடுவ, கடற்காற்று நடவடிக்கையை மேற்கொண்டார்.  இலங்கைக் கடற்படையின் விரைவு துப்பாக்கி படகுகளான, எஸ். எல். என். எஸ். சூரயா, எஸ். எல். என். எஸ். வீரயா ஆகியவை கரையோரத்தில் புலிகளின் துப்பாக்கிச் சூட்டை அடக்குவதற்காக கடற்படை துப்பாக்கிச் சூடுகளை மேற்கொண்டன. முல்லைத்தீவுக்கு வடக்கே மூன்று கடல் மைல் தொலைவில் உள்ள கடற்கரைக்கு எஸ். எல். என். எஸ். கந்துலா, எஸ். எல். என். எஸ்.  பப்பாதா ஆகிய விரைவுத் துப்பாக்கிப் படகுகள் தரைப்படைகளை கொண்டுவந்து இறக்கின.

## மேற்கோள்கள்

பகுப்பு:இரண்டாம் ஈழப்போர் சமர்கள்
பகுப்பு:1990 இல் இலங்கை
மரியா ஆலம் கான்

**மரியா ஆலம் கான்** ஒரு இந்திய அரசியல்வாதி ஆவார். மறைந்த சட்டமன்ற உறுப்பினர் இசார் ஆலம் கானின் மகளான இவர், சமாஜ்வாதி கட்சியின் உத்தரப் பிரதேசம் ஃபரூக்காபாத் மாவட்ட துணைத் தலைவராக உள்ளார். இவர் மூத்த காங்கிரஸ் தலைவர் சல்மான் குர்சித்தின் மருமகள் ஆவார்.

## மேற்கோள்கள்

பகுப்பு:இந்திய அரசியல்வாதிகள் தொடர்புடைய குறுங்கட்டுரைகள்
வைட்டிலா மெட்ரோ நிலையம்

**வைட்டிலா மெட்ரோ நிலையம்** கொச்சி மெட்ரோவின் ஒரு மெட்ரோ நிலையமாகும். மகாராஜாவின் கல்லூரியில் இருந்து தைக்கூடம் வரை மெட்ரோ அமைப்பை விரிவாக்கத்தின ஒரு பகுதியாக இது 4 செப்டம்பர் 2019 அன்று திறக்கப்பட்டது. வைட்டிலா நீர் மெட்ரோ நிலையம் மற்றும் வைட்டிலா இடம் பெயராற்றல் மையம் ஆகியவை வைட்டிலா மெட்ரோ நிலையத்திற்கு அருகில் அமைந்துள்ளன.

## நிலைய அமைப்பு

## மேற்கோள்கள்

பகுப்பு:கொச்சி மெட்ரோ நிலையங்கள்
லாக்ரோயிக்சு பட்டாக்கத்தி பாம்பு

**ஒலிகோடன் லாக்ரோயிக்சி**, பொதுவாக **லாக்ரோயிக்சு பட்டாக்கத்தி பாம்பு** என்று அழைக்கப்படுகிறது. இது கொலுப்ரிடே குடும்பத்தைச் சேர்ந்த பாம்பு வகையாகும்.

## புவியியல் வரம்பு
சீனாவின் யுன்னான் மற்றும் சிச்சுவான் மாகாணங்களிலும் வடக்கு வியட்நாமிலும் இப்பாம்பு காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:சீன உயிரினங்கள்
பகுப்பு:ஒலிகோடான்
வீரன் (மதுபானம்)

**வீரன்** என்பது தமிழ்நாடு மாநில வாணிபக் கழகத்தால் விற்கப்படும் ஒரு சாதாரண வகை மதுபானமாகும். 2024 இல் அறிமுகப்படுத்தப்பட்ட மலிவு விலை 12 மதுபானங்களில் ஒன்று. இது பூந்தமல்லியில் உள்ள என்ரிகா எண்டர்பிரைசசு நிறுவன மது ஆலையில் தயாரிக்கப்படுகிறது.

## சர்ச்சைகள்
இம்மதுவுக்கு வீரன் என்ற தமிழ்ப் பெயர் இருப்பதால் சர்ச்சைகளை ஏற்படுத்தியது. "குழந்தைகளுக்கு தமிழில் பெயர் வைக்கச் சொல்லும் காலம் போய் தற்பொழுது மதுபானத்திற்கு வீரன் என்று தமிழில் பெயர் வைத்திருக்கின்றனர்" என்று எம். ஆர். விஜயபாஸ்கர் அரசை விமர்சித்தார்.

25 ஏப்ரல் 2024 அன்று ஈரோட்டில் சமூகநீதி மக்கள் கட்சியினர், "மதுவுக்கு வீரன் என்ற பெயர் வைத்திருப்பது எங்கள் சமூகத்தைச் சேர்ந்த சுதந்திரப் போராட்ட வீரர்களை கொச்சைப்படுத்தும் வகையில் உள்ளது என்றும், தமிழ்நாடு அரசு உடனடியாக வீரன் என்ற பெயரில் விற்பனை செய்யப்படுவதை தடை செய்ய வேண்டும்" என்று கோரிக்கை விடுத்தனர். "தமிழ்நாட்டில் பட்டியலினத்தவரில் அருந்ததியர் சமூகத்தைச் சேர்ந்தவர்கள் அதிக அளவில் வீரன் என்ற பெயரைப் பயன்படுத்துகின்றனர். ஒண்டிவீரன், மாவீரன் பொல்லான், மதுரை வீரன், வீரன் சுந்தரலிங்கம் போன்ற சுதந்திரப் போராட்ட வீரர்களின் பெயரில் வீரன் என்கிற அடையாளமுள்ளது. சிறப்புமிக்க இடத்தில் பயன்படுத்த வேண்டிய வீரன் என்ற பெயரை மதுவுக்கு வைத்துள்ளது பட்டியலினத்தவரை இழிவுபடுத்தும் வகையில் உள்ளது" என்று சமூகநீதி மக்கள் கட்சித் தலைவர் வடிவேல் இராமன் கூறினார்.

## மேற்கோள்கள்

பகுப்பு:மதுபானங்கள்
உள் தணிக்கையாளர்

**உள் தணிக்கையாளர்** (Internal Auditor) என்பவர் உள் தணிக்கை செயல்பாட்டைச் செய்வதற்காக நிறுவனத்தின் இயக்குநர்கள் குழுவால் நியமிக்கப்படும் ஒரு தணிக்கையாளர் ஆவார்.  பொதுவாக, ஒரு நிறுவனத்தின் பணியாளராக இருப்பவர் உள் தணிக்கையாளராக செயல்படுகிறார். சில நிறுவனங்கள் வெளிப்புற நிபுணரையும் உள் தணிக்கையாளராக நியமிக்கின்றன. 

ஓர் உள் தணிக்கையாளர் நிர்வாகத்தால் அல்லது நிறுவனத்தின் பணியாளரால் நியமிக்கப்பட்டாலும், உள் தணிக்கையை நிறைவேற்றுவதற்கு அவருக்கு சுதந்திரம் முதன்மையான தேவையாகும். சுதந்திரத்தில் சமரசம் செய்வது உள் தணிக்கையின் புறநிலையை சிதைக்கும். 

ஓர் உள் தணிக்கையாளர் நிறுவனத்தின் நிர்வாகத்திற்கு செயல்பாட்டு ரீதியாகவும் நிர்வாக ரீதியாகவும் வாரியத்திற்கு பொறுப்பாவார். மேலும் இவர் தணிக்கையாளர் அறிக்கையை வாரியத்திற்கு சமர்ப்பிக்கிறார். உள் தணிக்கையாளர்களின் வேலை விவரத்தில் நிதிப் பதிவுத் தேர்வு, இணக்கப் பகுப்பாய்வு, இடர் மேலாண்மை மற்றும் திருட்டு மற்றும் மோசடியைக் கண்டறியும் திறன், நல்ல தகவல் தொடர்பு ஆகியவை அடங்கும்.

## மேலும் காண்க
*அகத்தணிக்கை

## மேற்கோள்கள்

பகுப்பு:கணக்கியல்
பகாங் சுல்தான்

**பகாங் சுல்தான்** (ஆங்கிலம்: *Sultan of Pahang*; மலாய்: *Sultan Pahang Darul Makmur*) என்பவர் பகாங் மாநிலத்தின் ஆளும் அரசராகவும், பகாங் மாநிலத்தின் தலைவராகவும், இசுலாமிய மதத்தின் தலைவராகவும் சேவை செய்யும் தலைமை அரச ஆளுநராகும். அந்த வகையில், பகாங் சுல்தான் என்பவர் பகாங் மாநிலத்தின் அரசியலமைப்புத் தலைவரும் ஆவார்.

தற்போதைய பகாங் சுல்தான் அப்துல்லா 2019 சனவரி 24-ஆம் தேதி, தன் தந்தைக்குப் பின்னர், பகாங் மாநிலத்தின் சுல்தான் பதவியை ஏற்றார்.  இவர், பகாங் மாநிலத்தின் 6-ஆவது சுல்தான் ஆவார். 

## பொது
பகாங் மாநிலத்தின் சுல்தான்கள், பொதுவாக மலாக்காவின் மன்னர்களின் வம்சாவளியையும்; மற்றும் ஸ்ரீ விஜயப் பேரரசின் இளவரசர் நீல உத்தமனின் வழித்தோன்றல்களையும் சேர்ந்தவர்கள் ஆவார்கள். நீல உத்தமன், 1299-இல் சிங்கப்பூர் அரசைத் தோற்றுவித்தவர் ஆகும். 

மலாக்கா சுல்தானகத்தின் ஆறாவது அரசர் சுல்தான் மன்சூர் ஷா மற்றும் இளவரசி ஓனாங் சாரி ஆகியோரின் மகனான சுல்தான் மகமுட் ஷா, பகாங் மாநிலத்தின் முதல் சுல்தானாக நியமிக்கப்பட்ட காலத்தில் பகாங் சுல்தானகம் இருந்ததாக அறியப்படுகிறது. அதற்கு முன்னர், பகாங் இராச்சியம், சயாம் இராச்சியத்தின் ஆட்சியில் இருந்தது.

## வரலாறு
14-ஆம் நூற்றாண்டில், பகாங் இராச்சியம் மலாக்கா சுல்தானகத்தின் கட்டுப்பாட்டில் இருந்தது.  ஒரு கட்டத்தில்  மலாக்கா சுல்தானகத்தின் கட்டுப்பாட்டில் இருந்தே விடுபட்டு, மலாக்காவிற்கே ஒரு போட்டி மாநிலமாகத் தன்னை  நிலைநிறுத்திக் கொண்டது. 1511-ஆம் ஆண்டில் போர்த்துகீசியர்கள் மலாக்காவைக் கைப்பற்றும் வரையில் மலாக்காவிற்குப் போட்டி அரசாகவும் விளங்கியது. 

பகாங் சுல்தானகம் அதன் செல்வாக்கின் உச்சத்தில் இருந்தபோது, தென்கிழக்கு ஆசிய வரலாற்றில் ஒரு முக்கிய சக்தியாக இருந்தது.  பகாங் படுகை முழுமையையும் தன் முழுக் கட்டுப்பாட்டில் வைத்து இருந்தது. அத்துடன் வடக்கில் பட்டாணி இராச்சியம், தெற்கில் ஜொகூர் சுல்தானகம்; மேற்கில் சிலாங்கூர் மற்றும் நெகிரி செம்பிலான் பகுதிகளையும் கட்டுப்பாட்டில் வைத்து இருந்தது. இந்தக் காலகட்டத்தில், வெளிநாட்டு ஏகாதிபத்திய சக்திகளான போர்ச்சுகல், டச்சு கிழக்கிந்திய கம்பெனி மற்றும் அச்சே சுல்தானகம்  ஆகியவற்றை அகற்றும் முயற்சிகளிலும் பெரிதும் ஈடுபட்டது.

17-ஆம் நூற்றாண்டில் அச்சே சுல்தானகத்தின் தாக்குதல்களுக்குப் பிறகு, ஜொகூர் சுல்தானகத்துடன் பகாங் சுல்தானகம் ஒரு சமாதான உடன்படிக்கை செய்து கொண்டது. அந்த வகையில் பகாங்கின் 14-ஆவது சுல்தான், அப்துல் சலீல் சா III, 7-ஆவது ஜொகூர் சுல்தானாக முடிசூட்டப்பட்டார். ஜொகூருடன் சமரசம் செய்து கொண்ட பிறகு, 19-ஆம் நூற்றாண்டின் பிற்பகுதியில் பெண்டகாரா வம்சாவளியில் ஒரு நவீன இறையாண்மை கொண்ட சுல்தானமாகவும் பகாங் தன்னைப் புதுப்பித்துக் கொண்டது.

## மேற்கோள்கள்

## நூல்கள்
* 
* 
* 
* 
* 
* 

## மேலும் காண்க
* பகாங்
* மலேசியாவின் முடியாட்சிகள்
* மலேசிய ஆட்சியாளர்களின் பேரவை
* மலேசிய மாநிலங்களின் தலைவர்கள்

## வெளி இணைப்புகள்

பகுப்பு:பகாங்
பகுப்பு:மலேசிய முடியாட்சி
பகுப்பு:மலேசிய சுல்தானகங்கள்
பகுப்பு:மலேசிய அரச குடும்பங்கள்
பகுப்பு:பகாங் வரலாறு
பார்மோசா பட்டாக்கத்தி பாம்பு

**பார்மோசா பட்டாக்கத்தி பாம்பு** அல்லது அழகான பட்டாக்கத்தி பாம்பாக என அறியப்படும் *ஒலிகோடான் பார்மோசனசு* (*Oligodon formosanus*), கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும்.

இந்த சிற்றினத்தின் பெயர் தைவானில் அதன் வரம்பின் பெயரால் அழைக்கப்படுகிறது (*பார்மோசா*). 

## விளக்கம்
பார்மோசா பட்டாக்கத்தி பாம்பின் செதில்கள் பழுப்பு-சிவப்பு நிறத்தில் வேறுபட்டுக் காணப்படுகின்றன. உடல் ஒரு பளபளப்பான வெளிர் பழுப்பு நிறத்தில் உள்ளது. இதனுடைய அடிப்பகுதி வெள்ளை நிறத்தில் உள்ளது. 

## பரவல்
இந்த பாம்பு சீனாவில் (ஆங்காங் மற்றும் ஆய்னான்), சப்பான் (இரியூக்கியூ தீவுகள், ஒகினாவா, மியாகோ மற்றும் யேயமா), தைவான் மற்றும் வடக்கு வியட்நாமில் காணப்படுகிறது.

## மேற்கோள்கள்

பகுப்பு:பாம்புகள்
பகுப்பு:ஒலிகோடான்
இராம் பாட்டீல்

**இராஜா ராம் ராவ் பாட்டீல்** (*Raja Ram Rao Patil*) என்பவர் அகமதுநகர் கடற்படையின் தளபதியாகவும், ஜஞ்சிராவின் கோலி ஆட்சியாளராகவும் இருந்தார். பாட்டீல் ஜஞ்சிரா தீவைக் கட்டி பலப்படுத்தினார்.

## வரலாறு
அகமதுநகர் கடற்படையின் தளபதியாக இருந்த பைராம் கான் அகமதுநகர் சுல்தானகத்தின் சுல்தான் நிஜாமின் அனுமதியுடன் ஜஞ்சிராவைக் கட்டினார். ஆனால், பின்னர் இவர் சுல்தானின் உத்தரவுகளுக்குக் கீழ்ப்படிய மறுத்தார். 1489 ஆம் ஆண்டில், அகமதுநகர் ஆட்சியாளர் பைராம் கானை தனது புதிய கடற்படையின் தளபதியாக நியமித்து, இராம்ராவ் பாட்டிலிடமிருந்து ஜஞ்சிராவைக் கைப்பற்ற உத்தரவிட்டார். பைராம் கான் சூரத்திற்கு அணிவகுத்துச் சென்றார், ஆனால் பாட்டீலைத் தாக்கத் துணியவில்லை, எனவே ஜஞ்சிராவுக்குள் நுழையத் திட்டமிட்டார். பைராம் கானும் அவரது முஸ்லீம் சித்தி உறுப்பினரும் வணிகர்களாக மாறுவேடமிட்டு, பட்டு மற்றும் மது அடங்கிய முந்நூறு பெரிய பெட்டிகளைத் தீவில் பாதுகாப்பாக வைத்திருக்குமாறு பாட்டீலிடம் கேட்டுக்கொண்டனர். அதன்பிறகு, பைராம் கான் அவருக்கு நன்றி கூறி, அவருக்கு மது வழங்கினார். வீரர்கள்  அனைவரும் மற்றும் ராம்ராவ் பாட்டீல் குடித்துவிட்டு இருந்தபோது, அவரை ஜஞ்சிராவில் தாக்கி பாட்டீலிடமிருந்து கைப்பற்றினார்.

## மேற்கோள்கள்

பகுப்பு:1489 இறப்புகள்
அர்சு மல்கோத்ரா

**அர்சு மல்கோத்ரா** (Harsh Malhotra) **அர்சு தீப் மல்கோத்ரா** ஓர் இந்திய அரசியல்வாதி ஆவார். 2012 இல் தில்லி *வெல்கம் குடியிருப்பு* பகுதி மன்ற உறுப்பினராகவும், 2015 இல் கிழக்கு தில்லி மாநகராட்சியின் மாநகர முதன்மையராகவும், 2017 இல் மூன்று ஆண்டுகளுக்கு கல்விக் குழுவின் தலைவராகவும் இருந்தார். 2024 மக்களவைத் தேர்தலில் கிழக்கு தில்லி மக்களவைத் தொகுதியின் வேட்பாளராகப் போட்டியிட பாரதிய சனதா கட்சி இவரைத் தேர்வு செய்தது.
பகுப்பு:பாரதிய ஜனதா கட்சி அரசியல்வாதிகள் 
பகுப்பு:தில்லி நபர்கள்பகுப்பு:தில்லி அரசியல்வாதிகள்

## மேற்கோள்கள்
சமிம் அகமது

**சமிம் அகமது** (*Shamim Ahmad*; இந்தி: शमीम अहमद; பிறப்பு: 6 சனவரி 1972) பீகாரைச் சார்ந்த இந்திய அரசியல்வாதி ஆவார். இவர் இராச்டிரிய ஜனதா தளம் கட்சியினைச் சார்ந்தவர். இவர் 2015 மற்றும் 2020ஆம் ஆண்டுகளில் நடைபெற்ற பீகார் சட்டமன்றத் தேர்தல்களில் நர்கட்டியா சட்டமன்றத் தொகுதியிலிருந்து பீகார் சட்டப் பேரவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
சாரணியக் கைவினை

**சாரணியக் கைவினை** (Scoutcraft) அல்லது **சாரணியக் கலை** என்பது சாரண, சாரணியர்கள் பல்வேறு வகையான மரவேலைகளைச் செய்வதற்கான அறிவு மற்றும் திறன்களைக் கொண்டிருப்பதனைக் குறிப்பதாகும். சமூகம் மற்றும் ஆன்மீகத்துடன் இணைந்து பல்வேறு திட்டங்களின் முக்கிய பகுதியாக உணரப்படும் திறன் மற்றும் அறிவைப் பிரதிபலிக்கும் வகையில் சாரணர் அமைப்புகளால் இந்த வார்த்தை ஏற்றுக்கொள்ளப்பட்டது. முகாமிடுதல், சமையல் செய்தல், முதலுதவி, வனாந்தரத்தில் உயிர்வாழ்தல், ஆக்கல் கலை ஆகிய திறன்கள் பொதுவாக சேர்க்கப்பட்டுள்ளன.

## தோற்றம்
ஐரோப்பியர்களுக்கு, சாரணக் கைவினையானது பதினெட்டாம், பத்தொன்பதாம் நூற்றாண்டுகளில் உயிர்வாழத் தேவையான மரவேலைத் திறன்களில் இருந்து வளர்ந்தது. டேனியல் பூன் போன்ற எல்லைப்புற வீரர்களுக்கு அடையாளம் காணப்படாத வனப்பகுதிகள், கடினமான நிலப்பரப்புகளின் வழியாக பயணிக்க இந்தத் திறன்கள் தேவைப்பட்டன. ஆனால் சாரணர்களின் வருகைக்கு நீண்ட காலத்திற்கு முன்பே பூர்வீக அமெரிக்கர்களால் சாரணியக் கைவினைகள் நடைமுறைப்படுத்தப்பட்டது மற்றும் பூர்வீக அமெரிக்க சாரணர்களிடமிருந்து தான் இக்கலையானது அமெரிக்க பழைய மேற்கு நாடுகளில் பொதுவாக அறியப்பட்டு, ஆரம்பகால ஐரோப்பிய முன்னோடிகளுக்கு அறிமுகமானது.

பத்தொன்பதாம் நூற்றாண்டில் போர்கள் நடந்த விதம் மாறியதால், சில இராணுவப் படைகளின் பகுதிகளால் சாரணியக் கைவினை ஏற்றுக்கொள்ளப்பட்டது. அமெரிக்க சாரணர், பிரடெரிக் ரஸ்ஸல் பர்ன்ஹாம் இந்தத் திறன்களை ஆப்பிரிக்காவில் அறிமுகப்படுத்தினார், இரண்டாம் மாடபேல் போரில், சாரணர் இயக்கத்தின் நிறுவனரான ராபர்ட் பேடன்-பவலுக்கு இதை அறிமுகப்படுத்தினார்.  பேடன்-பவல், மாடோபோ ஹில்ஸ், மாடபெலேலேண்டில் (இப்போது ஜிம்பாப்வேயின் ஒரு பகுதியில்) முதன்முதலில் இளைஞர்களுக்கு சாரணியக் கைவினைகளைப் பயிற்சியளிக்கும் திட்டத்திற்கான தனது யோசனையை உருவாக்கத் தொடங்கினார். இது தொடர்பாக சில நூல்களையும் எழுதினார்.

## சாரணியம்

### திறன்கள்
1964 இன் *பாய் ஸ்கவுட் ஹேண்ட்புக்* (ஆறாவது பதிப்பு) இல் எடுக்கப்பட்ட சாரணியக் கைவினைத் திறன்களின் எடுத்துக்காட்டு பட்டியல்:

* சாரண முகாம் சமையல்
* முகாம் ஆரோக்கியம்
* முகாம் தயாரிப்பு
* சுத்தம் செய்தல்
* உண்ணக்கூடிய காட்டு தாவரங்கள்
* திசைகளைக் கண்டறிதல்
* தீ உண்டாக்கல்
* முதலுதவி
* நடைபயணம்
* மரங்கள் மற்றும் புதர்களை அறிதல்
* கட்டுதல்
* வரைபடம் படித்தல்
* வரைபடம் வரைதல்
* விறகு தயாரித்தல்
* முகாம் தளத்தைத் தேர்ந்தெடுப்பது
* அறிவித்தல்
* நீச்சல்
* கூடாரம் அமைத்தல்
* திசைகாட்டியின் பயன்பாடு
* முகாமில் [ஒரு] கோடரியைப் பயன்படுத்துதல்
* வனவிலங்கு

## மேற்கோள்கள்

பகுப்பு:சாரணியக் கைவினை
கெடா மாநில ஆட்சிக்குழு

**கெடா மாநில ஆட்சிக்குழு** (ஆங்கிலம் *Kedah State Executive Council* (**EXCO**); மலாய்: *Majlis Mesyuarat Kerajaan Negeri Kedah* (**MMKN**) என்பது மலேசியா கெடா மாநில அரசாங்கத்தின் நிர்வாக ஆட்சிக்குழுவாகும். கெடா சுல்தான் அவர்களால் நியமிக்கப்பட்ட கெடா மந்திரி பெசார் ஆட்சிக் குழுவிற்கு தலைமை தாங்குகிறார். அவர் கெடா மாநில சட்டமன்றத்தில் பெரும்பான்மையைப் பெற்றவராக இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.

கெடா ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலான பல துறைகளும் மாறுபடுகின்றன.

கெடா ஆட்சிக்குழு உறுப்பினர்கள் கெடா மந்திரி பெசாரால் தேர்ந்தெடுக்கப்பட்டு சுல்தானால் நியமிக்கப்படுகிறார்கள். கெடா ஆட்சிக்குழுவிற்கு அமைச்சுகள் இல்லை; மாறாக பல குழுக்கள் உள்ளன. ஒவ்வொரு குழுவும் மாநில விவகாரங்கள், செயல்பாடுகள் மற்றும் பல்வகைத் துறைகளைக் கவனித்துக் கொள்ளும். ஆட்சிக்குழுவின் உறுப்பினர்கள் வழக்கமாக ஒரு குழுவின் தலைவராக இருப்பார்கள்.

### அலுவல் சார்ந்த அரசு உறுப்பினர்கள்

## ஆட்சிக்குழு உறுப்பினர்களின் பட்டியல்
14 ஆகஸ்டு 2023 முதல் கெடா ஆட்சிக்குழுவின் உறுப்பினர்கள்: 

## மேலும் காண்க
* கெடா சுல்தான்
* கெடா மந்திரி பெசார்
* கெடா மாநில சட்டமன்றம்

## மேற்கோள்கள்

## வெளி இணைப்புகள்
* Kedah State Government

பகுப்பு:கெடா
பகுப்பு:மலேசியாவில் அரசியல்
பகுப்பு:மலேசியாவின் மாநில சட்டமன்றங்கள்
பகுப்பு:மலேசியாவின் மாநில ஆட்சிக்குழுக்கள்
மாங்கனீசு(III) பாசுபேட்டு

**மாங்கனீசு(III) பாசுபேட்டு** (Manganese(III) phosphate) என்பது MnPO4 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு நீருறிஞ்சும் சேர்மமாகும். ஊதா நிறத்தில் திண்மநிலையில் காணப்படுகிறது. ஈரப்பதத்தை உறிஞ்சி வெளிறிய-பச்சை நிற ஒற்றைநீரேற்றாக உருவாகிறது.  இருப்பினும் நீரிலி மற்றும் ஒற்றை நீரேற்று  வடிவங்கள் ஒவ்வொன்றும் தனித்தனி தயாரிப்பு முறைகளால் தயாரிக்கப்படுகின்றன. 

## தயாரிப்பு
மாங்கனீசு(II) சல்பேட்டு போன்ற Mn(II) உப்புடன்  பாசுபாரிக்  அமிலத்தைச் சேர்த்து வினைபுரியச் செய்து தொடர்ந்து நைட்ரிக் அமிலத்தைப் பயன்படுத்தி  ஆக்சிசனேற்றம் செய்து மாங்கனீசு பாசுபேட்டு ஒற்றைநீரேற்று தயாரிக்கப்படுகிறது. பெர்மாங்கனேட்டு, Mn(II) உப்பு, மற்றும்  பாசுபாரிக்  அமிலம் ஆகியவற்றைச் சேர்த்து வினைபுரியச் செய்தும் மாங்கனீசு பாசுபேட்டு ஒற்றைநீரேற்று தயாரிக்கப்படுகிறது. ஒரே தனிமத்தைக் கொண்ட ஆனால் வெவ்வேறு ஆக்சிசனேற்ற எண்களைக் கொண்ட இரண்டு வினைகள், இடைநிலை ஆக்சிசனேற்ற எண்ணைக் கொண்ட சேர்மம்  உருவாக்கும் வினைக்கு இது எடுத்துக்காடாகும்:

:MnO4– + 4 Mn2+ + 10 PO43– + 8 H+ → 5 [Mn(PO4)2]3– + 4 H2O
வினையில் உருவான இருபாசுபோமாங்கனேட்டு(III) அயனி மெதுவாக ஒற்றைநீரேற்றாக மாறுகிறது. இந்த ஒற்றைநீரேற்றை சூடாக்குவது நீரற்ற வடிவத்தை அளிக்காது. மாறாக, இது 420 °செல்சியசு வெப்பநிலையில் மாங்கனீசு(II) பைரோபாசுபேட்டாக (Mn2P2O7) சிதைவடைகிறது.:

:4 MnPO4·H2O → 2 Mn2P2O7 + 4 H2O + O2
இலித்தியம் மாங்கனீசு(II) பாசுபேட்டை மந்த வாயுச் சூழலில் நைட்ரோனியம் டெட்ராபுளோரோபோரேட்டுடன் சேர்த்து ஆக்சிசனேற்ற வினைக்கு உட்படுத்தினால் நீரற்ற வடிவத்தை உருவாக்க இயலும்.

நீரற்ற வடிவம் ஈரப்பதத்திற்கு உணர்திறன் கொண்டதாகும். ஈரப்பதம் இல்லாத நிலையில், இது 400 °செல்சியசு வெப்பநிலையில் சிதைவடைகிறது. ஆனால் ஈரப்பதம் இருக்கும் போது, மெதுவாக உருவமற்ற நிலைக்கு மாறி 250 °செல்சியசு வெப்பநிலையில் சிதைகிறது.

## கட்டமைப்பு

நீரற்ற வடிவம் ஓர் ஆர்த்தோசிலிக்கேட்டு வகையான ஓலிவைன் என்ற கட்டமைப்பைக் கொண்டுள்ளது. இயற்கையாகவே கனிம பர்புரைட்டு என்ற கனிமமாகத் தோன்றுகிறது. ஒற்றைநீரேற்று மக்னீசியம் சல்பேட்டு ஒற்றைநீரேற்றைப் போலவே ஓர் ஒற்றைச்சரிவச்சு படிக அமைப்பைக் கொண்டுள்ளது.  ஆனால் இயான்-டெல்லர் விளைவு காரணமாக எண்முக மாங்கனீசு மையத்தில் உருக்குலைவு காணப்படுகிறது. இயற்கையாகவே ஒற்றைநீரேற்று வடிவம் செர்ராபிராங்கைட்டு என்ற கனிமமாகத் தோன்றுகிறது.

a = 6.912 Å, b = 7.470 Å, β = 112.3°, மற்றும் Z = 4 என்ற செல் அளவுருக்களுடன் ஒன்றோடொன்று இணைக்கப்பட்ட சிதைந்த மறுபக்க -[Mn(PO4)4(H2O)2] எண்முகங்களை ஒற்றைநீரேற்று வடிவம் கொண்டுள்ளது.

## மேற்கோள்கள்

பகுப்பு:மாங்கனீசு(III) சேர்மங்கள்
பகுப்பு:பாசுபேட்டுகள்
சீனப் பட்டாக்கத்திப் பாம்பு

**சீன பட்டாக்கத்தி பாம்பு** (*Chinese kukri snake-ஒலிகோடன் சைனென்சிசு*) என்பது கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும்.

## புவியியல் வரம்பு
சீன பட்டாக்கத்தி பாம்பு சீனா மற்றும் வியட்நாமில் காணப்படுகிறது. பாம், மற்றும் பலர். (2014)  ஆய்வறிக்கையின் படி, "வியட்நாமில், இது லாவோ காய் மற்றும் லாங் சோனிலிருந்து தெற்கே குவாங் பின் மற்றும் கியா லாய் மாகாணங்கள் வரை அறியப்பட்ட ஒரு பரவலான சிற்றினமாகும்".

## சூழலியல்
வியட்நாமில் உள்ள வனத் தளத்தில் காணப்படும். சுற்றியுள்ள வாழிடத்தில் இரண்டாம் நிலை கார்சுடு காடுகளில் உள்ளது.

## மேற்கோள்கள்

பகுப்பு:சீன உயிரினங்கள்
பகுப்பு:ஓலைப் பாம்புகள்
பகுப்பு:ஒலிகோடான்
பராசாத்தி சட்டமன்றத் தொகுதி

**பாராசாத்தி சட்டமன்றத் தொகுதி** (*Barachatti Assembly constituency*) என்பது பீகார் மாநிலத்தின் கயா மாவட்டத்தில் உள்ள பீகார் சட்டமன்றத்திற்கான சட்டமன்றத் தொகுதியாகும். இது கயா மக்களவைத் தொகுதியின் கீழ் வருகிறது.

## சட்டமன்ற உறுப்பினர்கள்

## தேர்தல் முடிவுகள்

### 2020

 

## மேற்கோள்கள்

## வெளி இணைப்புகள்
* 

பகுப்பு:பீகாரின் சட்டமன்றத் தொகுதிகள்
அபுல் அபாஸ்

**அபுல்-அபாஸ்** (*Abul-Abbas*) (770கள் அல்லது 780கள்-810) என்பது  ஆசிய யானையாகும்.  அப்பாசியக் கலீபகத்தின் தலைவர் ஆருன் அல்-ரசீதிடமிருந்து கரோலிங்கியப் பேரரசர் சார்லமேனிடம் அவரது தூதர் ஐசக் யூதரால் மீண்டும் கொண்டு வரப்பட்டது. யானையின் பெயரும் மற்றும் அதன் வாழ்க்கையின் சில நிகழ்வுகளும் கரோலிங்கிய அரச பரம்பரைப் பற்றிய நூலில் பதிவு செய்யப்பட்டுள்ளன. அதில் இந்த யானை *வீட்டா கரோலி மேக்னி* குறிப்பிடப்பட்டுள்ளது. எனினும், அப்பாசியப் பதிவுகளில் பரிசு பற்றிய குறிப்புகள் அல்லது சார்லமேனுடனான தொடர்புகள் எதுவும் காணப்படவில்லை.

## குறிப்புகள்

## மேற்கோள்கள்

* 
** Monumenta Germaniae Historica (digital version).
*  
*

  
பகுப்பு:புகழ் பெற்ற யானைகள்
பகுப்பு:Articles with 'species' microformats
பெருஞ் சாரணர்

**பெருஞ் சாரணர்** (Rover Scout) என்பது வயது வந்த ஆண்கள், பெண்களுக்கான சில சாரணர் அமைப்புகளுடன் தொடர்புடைய ஒரு திட்டமாகும். பெருஞ் சாராணர் குழு 'பெருஞ்சாரணர் படையணி' என்று அழைக்கப்படுகிறது.

விடலைப்பருவ இளைஞர்களுக்கு ஒரு திட்டத்தை வழங்குவதற்காக 1918 இல் ஐக்கிய இராச்சியத்தில் உள்ள சாரணர் சங்கம் பெருஞ்சாரணர் இயக்கத்தினை உருவாக்கியது. இது பல சாரணர் அமைப்புகளால் ஏற்றுக்கொள்ளப்பட்டது.

## தோற்றம்
முதல் திட்டம், 15 முதல் 18 வயதுக்குட்பட்ட ஐக்கிய இராச்சியத்தில் உள்ள சாரணர்களை இலக்காகக் கொண்டு, "சாரணர்கள்" என்று அழைக்கப்பட்ட இயக்கம் மார்ச் 1917 இல் முதலாம் உலகப் போரின் போது தொடங்கப்பட்டது. போர்க்காலத்தில் போதுமான வயது வந்த ஆண் தலைவர்கள் இல்லை என்பது விரைவில் வெளிப்பட்டது,  இரண்டாவது திட்டம், மேற்கு முன்னணியின் பின்பகுதிகளில் பிரித்தானியப் பேரரசு வீரர்களின் பொழுதுபோக்கிற்காக வழங்கப்பட்ட 'போர்க்கள சாரணர் குடிசைகளின்' தொடர்ச்சியாகும். இந்தத் திட்டங்களில் இருந்து, இளைஞர்களுக்காக சாரணர் தொடர்பான திட்டம் தேவை என்பது தெளிவாகத் தெரிந்தது.

1918 இல் பிரிட்டனில் தொடங்கப்பட்டதைத் தொடர்ந்து பெருஞ்சாரணர் இயக்கமானது பல நாடுகளுக்கும் பரவியது, இருப்பினும் அது சாரணர் இயக்கத்தில் இடம்பெறவில்லை. தற்போது, பெருஞ் சாரணர் பிரிவு பல ஐரோப்பிய நாடுகளில், காமன்வெல்த் நாடுகளின் பெரும்பாலான உறுப்பு நாடுகளில் (எ.கா., கனடா, ஆஸ்திரேலியா, நியூசிலாந்து, தென்னாப்பிரிக்கா, இந்தியா, மலேசியா, சிங்கப்பூர், ஆங்காங்) இந்த இயக்கம் மத்திய, தென் அமெரிக்கா, மத்திய கிழக்கு, அயர்லாந்து, ஜப்பான், சீன குடியரசு / தைவான், இந்தோனேசியா, தாய்லாந்து, கொரியா போன்ற பல நாடுகளில் சாரணர் அமைப்புகளின் முக்கியமான திட்டமாக உள்ளது. ஒவ்வொரு ஆண்டும் குரிப்பாக, ஈஸ்டர் விடுமுறை வார இறுதியில் சர்வதேச பங்கேற்பாளர்கள் தேசிய அளவிலான கூட்டத்தினை நடத்துகிறார்கள்.

## வயது
1922 இல் பேடன் பவல் தனது *ரோவரிங் டூ சக்சஸ்*  எனும் நூலில் "பெருஞ் சாரணரில் இணைவதற்கு உங்களுக்கு 17 வயதினை நிறைவடைந்திருக்க வேண்டும் ,18 வயது சரியானதாக இருக்கும்" என்று கூறியுள்ளார்.

## மேற்கோள்கள்

பகுப்பு:சாரணியம்
கடவுளின் தாய் தேவாலயம், வெட்டுக்காடு

**கடவுளின் தாய் தேவாலயம்** 
(போர்த்துக்கேய மொழி / இலத்தீன் மொழியில் *Madre de Deus Church*  *கடவுளின் தாய் தேவாலயம்*)  என்று அழைக்கப்படும் கத்தோலிக்க திருச்சபையானது, இந்தியாவில் கேரள மாநிலத்தில் திருவனந்தபுரம் மாவட்டத்தில் உள்ள வெட்டுக்காடு எனும் இடத்தில் அமைந்துள்ள ஒரு தேவாலயம் ஆகும்.

## வரலாறு
இந்த தேவாலயம் சுமார் 500 ஆண்டுகள் பழமையானது. இந்த தேவாலயம் 2010 முதல் 2017 வரை புதுப்பிக்கப்பட்டு, எட்டு வருட சீரமைப்புக்குப் பிறகு 2018 சனவரி 31 அன்று லத்தீன் கத்தோலிக்க பேராயர் சூசா பாக்கியம் மீண்டும் திறந்து வைத்தார்.

## திருவிழா
இந்த தேவாலயத்தில் ஒவ்வொரு வருடமும் நவம்பர் மாதத்தில் பத்து நாட்கள் திருவிழா நடைபெறுகிறது. இதில் இலட்சக்கணக்கான பக்தர்கள் கலந்து கொள்கிறார்கள். பிற மதத்தைச் சேர்ந்தவர்களும் இந்த தேவாலயத்திற்கு வருகிறார்கள்.

## அமைவிடம்
திருவனந்தபுரம் சர்வதேச விமான நிலையத்திலிருந்து 3 கி.மீ. தொலைவிலும், திருவனந்தபுரம் மத்திய இரயில் நிலையத்திலிருந்து 7 கி.மீ. தொலைவிலும், கொச்சுவேலி இரயில் நிலையத்திலிருந்து 2 கி.மீ. தொலைவிலும் அமைந்துள்ளது.

## மேற்கோள்கள்

பகுப்பு:கேரளத் தொல்லியற்களங்கள்
பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள்
பகுப்பு:கேரளத்தின் சுற்றுலா மையங்கள்
பகுப்பு:Coordinates on Wikidata
ஜமீதா பீவி

**ஜமிதா ஆசிரியர்** (*Jamitha Teacher*) என்பவர் கேரள மாநிலத்தில் உள்ள ஒரு பெண் ஆர்வலர் ஆவார், ஆண்கள் பெண்கள் என இருபாலரும் கலந்து கொண்ட ஒரு கலப்பு இசுலாமிய சமயக் கூட்டத்தில் வெள்ளிக்கிழமை தொழுகைக்குத் தலைமை தாங்கிய முதல் பெண் ஆவார். இவர் குர்ஆன் சுன்னத் சங்கத்தின் பொதுச் செயலாளராக உள்ளார்.

## தொடக்க கால வாழ்க்கை
இவரது குடும்பத்தில் 13 குழந்தைகளில் இவர் இளையவர். இவரின் தந்தை இந்திய இராணுவத்தில் இருந்தார். இவர் மலப்புறத்தில் உள்ள ஜாமியா நட்வியா அரபு கல்லூரியில் படித்தார்.

## கொலை மிரட்டல்
இவரது நடவடிக்கைகள் சில பிரிவுகளிடமிருந்து எதிர்மறையான விளைவுகளைத் தூண்டியுள்ளன. இசுலாமிய அமைப்புகளின் உறுப்பினர்கள் இவரைக் கொன்றுவிடுவதாக அச்சுறுத்தியுள்ளனர் என்று உள்ளூர் ஊடகங்கள் தெரிவிக்கின்றன. இருப்பினும், "இவர்கள் எந்தவொரு சீர்திருத்தத்தையும் பொறுத்துக்கொள்ள முடியாத தீவிரவாதிகள். ஜமீதா, “எனக்கு புலனம், வலையொளி, முகநூல் அச்சுறுத்தல்கள் வந்துள்ளன, ஆனால் நான் பயப்படவில்லை" என்றும் அவர் கூறுகிறார்.தேவைப்பட்டால் நான் காவல்துறை பாதுகாப்பைக் கேட்பேன், ஆனால் நான் எனது பணியைத் தொடருவேன். பெண்களைத் தடுத்து நிறுத்தும் எல்லாவற்றையும் நாம் மாற்றாவிட்டால் இந்தியா ஒரு நாடாக எப்படி வளர முடியும்?" என்றும் இவர் கூறியுள்ளார்.

## மேற்கோள்கள்

பகுப்பு:இந்தியப் பெண்ணியவாதிகள்
பகுப்பு:வாழும் மக்கள்
நிஜாமுதீன் சகாலிவி

**நிஜாமுதீன் சகாலிவி அன்சாரி** (*Nizamuddin Sihalivi Ansari*, 27 மார்ச் 1677—8 மே 1748) பெரும்பாலான தெற்காசிய மதராசாகளில் பயன்படுத்தப்படும் தார்ஸ்-இ நிஜாமி பாடத்திட்டத்தின் நிறுவனரும், வடிவமைப்பாளரும் ஆவார். இவர் இப்போது இந்தியாவில் உள்ள உத்தரப் பிரதேசத்தின் பாராபங்கி மாவட்டத்திலுள்ள ஃபதேபூர் வட்டத்தில் உள்ள ஒரு கிராமத்தில் 27 மார்ச் 1677 அன்று பிறந்தார், பின்னர் ஃபிராங்கி மகால் இலக்னோவிற்கு குடிபெயர்ந்தார். இவரின் தந்தை முல்லா கதுப்தீன் ஆவார். இவர் சில்சாலா காதிரியா சா அப்துல் ரசாக் பன்சுவியின் சீடராக இருந்தார். இவர் அபு அயூப் அல்-அன்சாரியின் வழித்தோன்றல் ஆவார்.

## குறிப்பிடத்தக்க படைப்புகள்

* தார்ஸ்-இ நிஸாமி

1748 ஆம் ஆண்டில் தார்ஸ்-இ-நிஸாமி கற்பித்தல் பாடத்திட்டத்தை வடிவமைத்து அறிமுகப்படுத்தினார் 

## மேற்கோள்கள்

பகுப்பு:1748 இறப்புகள்
பகுப்பு:1677 பிறப்புகள்
பகுப்பு:இந்தியப் புரவலர்கள்
மாங்குளம் சமர்

**மாங்குளம் சமர்** (*Battle of Mankulam*) என்பது 1990 நவம்பர் 14 முதல் இலங்கையின்  மாங்குளத்தில் நடந்த ஒரு சமராகும். அப்போது மாங்குளத்தில் இருந்த இலங்கை இராணுவ முகாமை தமிழீழ விடுதலைப் புலிகள பல நாட்கள் முற்றுகையிட்டு கைப்பற்றினர்.

## மேற்கோள்கள்

பகுப்பு:இரண்டாம் ஈழப்போர் சமர்கள்
பகுப்பு:1990 இல் இலங்கை
கன்ரேய் சைசா

முதல் உலகப் போரின் போது 22 வது மணிப்பூர் தொழிலாளர் கார்ப் நிறுவனத்தின் ஆங்கில மொழி உதவி மொழிபெயர்ப்பாளராக **கன்ரேய் சைசா** (*Kanrei Shaiza*) பணியாற்றினார். பிரான்சுக்கான இந்தப் பயணத்தையும், பிரான்ஸ் காவா, 1917-18, காலா குடியரசு தினம், 1974, டெல்லி காகா (1971) ஆகியவற்றை  விவரித்துள்ளார். சைசா, *நிங்ஷாட்ட்வான்* (1974), *ஹன்பன் தோட்ரின்சான்* (1967) மற்றும் *ரிங்பாத்யான்* (1970) ஆகிய நூல்களின் ஆசிரியரும் ஆவார்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:இந்திய மொழிபெயர்ப்பாளர்கள்
மலேசியப் பொதுத் தேர்தல், 1995

**மலேசியப் பொதுத் தேர்தல், 1995** (*1995 Malaysian General Election*; மலாய்: *Pilihan raya umum Malaysia 1995*; சீனம்: 1995年马来西亚大选) என்பது 1995 ஏப்ரல் 24 - 25-ஆம் தேதிகளில், மலேசியாவில் நடைபெற்ற 9-ஆவது பொது தேர்தலைக் குறிப்பிடுவதாகும். மலேசியாவில் உள்ள 192 நாடாளுமன்றத் தொகுதிகளிலும் வாக்குப்பதிவு நடைபெற்றது.

ஒவ்வொரு மக்களவைத் தொகுதியும் ஒரு நாடாளுமன்ற மக்களவை உறுப்பினரைத் தேர்ந்தெடுத்தது. அதே நாட்களில் மலேசியாவின் 11 மாநிலங்களில் உள்ள 394 மாநில சட்டமன்றத் தொகுதிகளிலும் மலேசிய மாநிலங்களுக்கான சட்டமன்றத் தேர்தல்களும் நடைபெற்றன. சபா, சரவாக் மாநிலங்களில் சட்டமன்றத் தேர்தல்கள் நடைபெறவில்லை.

இதன் விளைவாக அம்னோ தலைமையிலான பாரிசான் நேசனல் கூட்டணி, மொத்த 192 இடங்களில் 162 இடங்களை வென்றது. வாக்குப்பதிவு 68.3%.[1]

## பொது

மலேசியப் பொதுத் தேர்தல் இரு வகைகளாகப் பிரிக்கப்படுகிறது. தேசியத் தேர்தல் ஒரு வகை. மாநிலத் தேர்தல் மற்றொரு வகை. மலேசிய நாடாளுமன்றத்தின் மக்களவைக்கு உறுப்பினர்களைத் தேர்வு செய்வதற்காகத் தேசியப் பொதுத் தேர்தல் நடைபெறுகிறது. நாடாளுமன்றத்தின் மக்களவையை ***டேவான் ராக்யாட்*** என்று அழைக்கிறார்கள். மாநிலங்களின் சட்டப் பேரவைக்கு உறுப்பினர்களைத் தேர்வு செய்வதற்காக, மாநிலப் பொதுத் தேர்தல் நடைபெறுகிறது.

தேசிய அளவில் அரசாங்கத்தை நிர்வாகம் செய்யும் தலைவரைப் பிரதமர் அல்லது பிரதம மந்திரி என்று அழைக்கிறார்கள். மாநிலச் சட்டப் பேரவைகள் அல்லது மாநிலச் சட்டமன்றங்கள் கலைக்கப்படுவதற்கு, மத்திய அரசாங்கத்தின் அனுமதி தேவை இல்லை. மாநிலச் சட்டமன்றங்கள் தனிச்சையாக இயங்கக்கூடியவை. அதனால், மாநில சுல்தான்களின் அனுமதியுடன் அவை கலைக்கப்பட முடியும்.

## தேசியப் பொதுத் தேர்தல்

மலேசிய நாடாளுமன்றம், மக்களவை; மேலவை என இரு அவைகளைக் கொண்டது.  மக்களவை 222 உறுப்பினர்களைக் கொண்டது. ஒரு நாடாளுமன்றத் தொகுதியில் இருந்து ஒரு நாடாளுமன்ற உறுப்பினர் தேர்ந்து எடுக்கப்படுகிறார். மக்கள் தொகையின் அடிப்படையில் நாடாளுமன்றத் தொகுதி வரையறுக்கப்படுகிறது. மக்களவையில் பெரும்பான்மை பெற்ற ஓர் அரசியல் கட்சி மத்திய அரசாங்கத்தை நிர்வாகம் செய்கிறது.

ஒவ்வோர் ஐந்து ஆண்டுகளுக்கு ஒரு முறை மலேசியப் பொதுத் தேர்தல் நடைபெற வேண்டும் என்பது சட்ட அரசியல் அமைப்பு விதியாகும். இருப்பினும், ஐந்து ஆண்டுகளுக்கு முன்னரே, மலேசிய மாமன்னரின் அனுமதியுடன் மலேசியப் பிரதமர் நாடாளுமன்றத்தைக் கலைக்க முடியும். நாடாளுமன்றம் கலைக்கப்பட்ட இரண்டே மாதங்களில், மேற்கு மலேசியாவில் பொதுத் தேர்தல் கண்டிப்பாக நடத்தப்பட வேண்டும். கிழக்கு மலேசியாவில் மூன்று மாதங்களில் பொதுத் தேர்தல் நடத்தப்பட வேண்டும்.

## தேர்தல் முடிவுகள்

## மேற்கோள்கள்

## மேலும் காண்க
* மலேசியப் பொதுத் தேர்தல்
* மலேசியப் பொதுத் தேர்தல், 1999
* மலேசியப் பொதுத் தேர்தல், 2008
* மலேசியப் பொதுத் தேர்தல், 2013
* மலேசியப் பொதுத் தேர்தல், 2018
* மலேசியப் பொதுத் தேர்தல், 2022

## வெளி இணைப்புகள்

*
*"Malaysia unlikely to go fundamentalist: Lee Kuan Yew". (Dec. 13, 1999). 
* Institut Kajian Asia Tenggara (PDF) 

பகுப்பு:மலேசியாவில் தேர்தல்கள்
பகுப்பு:1995 தேர்தல்கள்
மாங்கனீசு(II) பெர்குளோரேட்டு

**மாங்கனீசு(II) பெர்குளோரேட்டு** (*Manganese(II) perchlorate*) என்பது Mn(ClO4)2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில் ஒரு நீரிலியாகவும், ரோசா நிறத்தில் அறுநீரேற்றாகவும் இச்சேர்மம் உருவாகிறது.  இவை இரண்டுமே நீருறிஞ்சும் தன்மை கொண்டவையாகும்.  ஒரு பெர்குளோரேட்டாக மாங்கனீசு(II) பெர்குளோரேட்டு  ஒரு வலுவான ஆக்சிசனேற்ற முகவராகச் செயல்படுகிறது. 

## தயாரிப்பு
மாங்கனீசு உலோகம் அல்லது மாங்கனீசு(II) கார்பனேட்டை பெர்குளோரிக் அமிலத்துடன் சேர்த்து வினைபுரியச் செய்து தொடர்ந்தூ கரைசலை ஆவியாக்குவதன் மூலமாக மாங்கனீசு(II) பெர்குளோரேட்டு அறுநீரேற்றை உற்பத்தி செய்யலாம்.  இந்த் அறுநீரேற்றை வெப்பப்படுத்துவதால் நீரிழப்பு ஏற்படுவதில்லை. மாறாக 150 பாகை செல்சியசு வெப்பநிலைக்கு சூடுபடுத்தும்போது ஆக்சிசனேற்றம் நிகழ்ந்து மாங்கனீசு டையாக்சைடு உருவாகிறது. 

மாங்கனீசு(II) நைட்ரேட்டை 5 °செல்சியசு வெப்பநிலையில்  டைகுளோரின் எக்சாக்சைடுடன் சேர்த்து வினைபுரியச் செய்து மாங்கனீசு(II) பெர்குளோரேட்டு நீரிலியைத் தயாரிக்க்லாம்:'

:Mn(NO3)2 + 4 Cl2O6 → NO2Mn(ClO4)3 + NO2ClO4 + 4  ClO2 + O2 

இந்த வினையில் உருவாகும் நைட்ரைல் உப்பு பின்னர் வெற்றிடத்தில் 105 ° செல்சியசு வெப்பநிலைக்கு சூடேற்றப்பட்டால்  நீரற்ற பெர்குளோரேட்டை உருவாக்குகிறது.

:NO2Mn(ClO4)3 → Mn(ClO4)2 + NO2ClO4

## கட்டமைப்பு
அகச்சிவப்பு நிறமாலை  மற்றும் சேர்மத்தின் இராமன் நிறமாலை ஆய்வுகளின் அடிப்படையில் மாங்கனீசு(II) பெர்குளோரேட்டின் நீரற்ற வடிவம் கோபால்ட்(II) பெர்குளோரேட்டுடன் ஒத்த கட்டமைப்பை கொண்டுள்ளது  என்று கணிக்கப்பட்டுள்ளது.

a = 7.85 Å, b = 13.60 Å மற்றும் c = 5.30 Å ஆகிய அணிக்கோவை அளவுருக்களுடன் கூரிய [Mn(H2O)6]2+ எண்முகங்களூம் பெர்குளோரேட்டு எதிர்மின் அயனிகளையும் மாங்கனீசு(II) பெர்குளோரேட்டு அறுநீரேற்று கொண்டுள்ளது. இந்த அறுநீரேற்று குறைந்த வெப்பநிலையில் கட்ட மாற்றங்களுக்கு உட்படுகிறது.

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:பெர்குளோரேட்டுகள்
இந்துசுதானி அவாம் மோர்ச்சா

**இந்துசுதானி அவாம் மோர்ச்சா (மதச்சார்பற்ற)**  (*industani Awam Morcha-இந்திய மக்கள் முன்னணி*), என்பது இந்தியாவில் பீகாரில் முன்னிலையில் உள்ள ஒரு இந்திய அரசியல் கட்சியாகும். பீகாரில், இந்தக் கட்சியும் ஐக்கிய ஜனதா தளமும் தேசிய ஜனநாயகக் கூட்டணியின் கூட்டணிக் கட்சிகளாகும். இது 2020 இல் பீகார் சட்டமன்றத் தேர்தலுக்காக புதிய தேர்தல் சின்னமான வோக்கைப் பெற்றது.

## உருவாக்கம்
இந்துசுதான் அவாம் மோர்ச்சா 8 மே 2015 அன்று பீகார் முன்னாள் முதலமைச்சர் ஜீதன் ராம் மாஞ்சியால் முறையாகத் தொடங்கப்பட்டது. இவர் 2015 பீகார் அரசியல் ஏற்பட்ட நெருக்கடியினைத் தொடர்ந்து இந்துசுதானி அவாம் மோர்ச்சாவை உருவாக்க 18 பேருடன் ஐக்கிய ஜனதா தளம் கட்சியை விட்டு வெளியேறினார். இந்தக் கட்சி சூன் 2015-இல் இதன் பெயருடன் "மதச்சார்பற்றது" என்று சேர்த்து, இந்துசுதானி அவாம் மோர்ச்சா (மதச்சார்பற்றது) ஆனது. சூலை 2015-இல், தேர்தல் ஆணையம் இக்கட்சியினை அரசியல் கட்சியாக அங்கீகரித்தது. கட்சியின் தேர்தல் சின்னம் கடாய் ஆகும்.

## வரலாறு
சூலை 2015-இல், இக்கட்சி தேசிய ஜனநாயகக் கூட்டணியில் சேர்ந்து 21 இடங்களில் போட்டியிட்டது. மேலும் சில கூடுதல் உறுப்பினர்கள் பாரதிய ஜனதா கட்சி இடங்களில் பீகாரில் போட்டியிட்டனர். 18 செப்டம்பர் 2015 அன்று, தனது 13 வேட்பாளர்களின் முதல் பட்டியலை மக்தும்பூர் மற்றும் இமாம்கஞ்ச் ஆகிய இடங்களில் மஞ்சியுடன் போட்டியிட்டது.

மக்தம்பூரில் மாஞ்சி தோற்ற நிலையில் இமாம்கஞ்சில் மட்டுமே கட்சி வெற்றி பெற்றது.

முந்தைய தேர்தலில்,  இந்த கூட்டணிக்கு மூன்று சிறிய கூட்டணிகளுடன் பாஜக தலைமையில் செயல்பட்டது. லோக் ஜனசக்தி கட்சி, தி ராஷ்டிரிய லோக் சம்தா கட்சி மற்றும் இந்துசுதானி அவாமி மோச்சா ஆகும். ஐக்கிய ஜனதா தளம்  மகாகத்பந்தன் எதிர்க்கட்சியின் ஒரு பகுதியாகப் போட்டியிட்டது. 2017ஆம் ஆண்டில், ஐக்கிய ஜனதா தளம் கூட்டணியினை மாற்றியது. இதனால் மகாகத்பந்தன் அரசாங்கம் கலைக்கப்பட்டு தேசிய ஜனநாயகக் கூட்டணி ஆட்சிக்கு வந்தது. 2018ஆம் ஆண்டில், இந்துசுதானி அவாமி மோச்சா மற்றும் ராஷ்ட்ரீய லோக் சமதா கட்சி கூட்டணியை விட்டு வெளியேறின.

ஆகத்து 2020-இல் பிரச்சார கட்டத்தில், மீண்டும் தேசிய ஜனநாயகக் கூட்டணியில் இணைந்தது. 2020 பீகார் சட்டப்பேரவைத் தேர்தலில் கட்சி நான்கு இடங்களை வென்றது. மாஞ்சியின் மகன் சந்தோசு சுமன், நிதிசு குமாரின் அமைச்சரவையில் அமைச்சரானார்.

## முக்கிய உறுப்பினர்கள்

* ஜீதன் ராம் மாஞ்சி, நிறுவன உறுப்பினர் மற்றும் முன்னாள் முதலமைச்சர்-பீகார், சட்டமன்ற உறுப்பினர் இமாம்கஞ்ச்.
* சந்தோசு சுமன் மாஞ்சி, நீர்ப்பாசன அமைச்சர் மற்றும் பட்டியல் சாதியினர் பழங்குடியினர் நலத்துறை அமைச்சர், பீகார் அரசு, மற்றும் பீகார் சட்டப் பேரவை உறுப்பினர்.

## தேர்தல் செயல்பாடு

### மக்களவைத் தேர்தல்

### பீகார் சட்டமன்றத் தேர்தல்

## பீகார் சட்டமன்ற உறுப்பினர்களின் பட்டியல்

## பீகார் சட்ட மேலவை உறுப்பினர்களின் பட்டியல்

## மேலும் காண்க

* இந்தியாவில் உள்ள அரசியல் கட்சிகளின் பட்டியல்
* பீகார் மாநில மகாதலித் ஆணையம், பீகார்
* ராம் சுந்தர் தாசு
* பீகார் சட்டமன்றம்
* 2020 பீகார் சட்டமன்றத் தேர்தல்

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:தலித்திய அரசியல்
பகுப்பு:பீகார் அரசியல் கட்சிகள்
மோதி லால் பிரசாத்

**மோதி லால் பிரசாத்** (*Moti Lal Prasad*) இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். பிரசாத் பீகாரின் ரீகா சட்டமன்றத் தொகுதியில் பாஜக சார்பில் போட்டியிட்டு இரண்டு முறை பீகார் சட்டமன்ற உறுப்பினராகப் பதவி வகித்தவர் ஆவார்.

## மேற்கோள்கள்


பகுப்பு:வாழும் மக்கள்
பகுப்பு:1961 பிறப்புகள்
பகுப்பு:பீகார் சட்டமன்ற உறுப்பினர்கள்
ஒளிநாடா

thumb|300x300px|ஒளிநாடாக்களின் தொகுப்பு
**ஒளிநாடா** (*Videotape*) என்பது பொதுவாகக் கூடுதல் ஒலியுடன் காணொளிகளைச் சேமிக்கப் பயன்படுத்தப்படும் காந்த நாடாவாகும். சேமிக்கப்பட்ட தகவல்கள் தொடரிமக் குறிகை அல்லது இலக்கக் குறிகை வடிவத்தில் இருக்கலாம். ஒளிநாடா பதிவுகள் (வி. டி. ஆர்.), பொதுவாக, காணொளி நுண்பெட்டகப் பதிவுகளிலும் (வி. சி. ஆர்.), நிகழ்படக்கருவியிலும் பயன்படுத்தப்படுகிறது. இதயத் துடிப்பலை அளவி மூலம் தயாரிக்கப்படும் தரவு போன்ற அறிவியல் அல்லது மருத்துவத் தரவுகளைச் சேமிக்க ஒளிநாடாக்கள் பயன்படுத்தப்பட்டுள்ளன.

## மேற்கோள்கள்
 

பகுப்பு:தொலைக்காட்சி வரலாறு
பகுப்பு:அமெரிக்கக் கண்டுபிடிப்புகள்
பாசுபிரேன்

**பாசுபிரேன்** (*Phosphirane*) என்பது C2H4PH என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். வணிக மதிப்பு இல்லாத கரிம பாசுபரசு சேர்மமான இது நிறமற்ற வாயு நிலையில் காணப்படுகிறது. ஓர் எளிமையான வளைய நிறைவுற்ற கரிமபாசுபரசு சேர்மமாக, பாசுபிரேன் சேர்மம் என்பது ஆராய்ச்சி சமூகத்தின் கவனத்தை ஈர்த்துள்ளது. மேலும், இது தொடர்புடைய சேர்மங்கள் குடும்பத்தின் ஒரு முன்மாதிரியும் ஆகும்.

பாசுபிரேன் முதன் முதலில் 1,2-இருகுளோரோயீத்தேன் சேர்மத்துடன் பாசுபீனின் இணை காரத்தைச் சேர்த்து வினைபுரியச் செய்து தயாரிக்கப்பட்டது. 

பாசுபிரேன்கள், அதாவது கரிம பதிலிகளை ஒன்று அல்லது அதற்கு மேற்பட்ட ஐதரசன்களால் பதிலீடு செய்யப்பட்ட பாசுபிரேன்கள்  மூல பாசுபிரேனை விட மிகவும் பொதுவாக விவாதிக்கப்படுகின்றன.
## மேற்கோள்கள்

பகுப்பு:மூன்று உறுப்பு வளையங்கள்
பகுப்பு:பாசுபரசு பல்லினவளையங்கள்
சிலாவத்துறை சமர்

**சிலாவத்துறை சமர்** (*Battle of Silawathura*) என்பது 1991 இல் இலங்கையின் சிலாவத்துறையில் நடைபெற்ற ஒரு சமராகும். சிலாவத்துறையில் உள்ள இலங்கை இராணுவ முகாம் தமிழீழ விடுதலைப் புலிகளால் முற்றுகையிடப்பட்டு பல நாட்கள் முற்றுகைத் தொடர்ந்த நிலையில் இறுதியில் முற்றுகை முறியடிக்கப்பட்டது.

## மேற்கோள்கள்

பகுப்பு:இரண்டாம் ஈழப்போர் சமர்கள்
பகுப்பு:1991 இல் இலங்கை
திலீப் குமார் ரே

**திலீப் குமார் ரே** (*Dilip Kumar Ray*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2020-இல் பீகாரின் சுர்சண்டு சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.

## அரசியல் வாழ்க்கை
ரே, 2020 சட்டமன்றத் தேர்தலில் வெற்றி பெறுவதற்கு முன்பு பீகார் சட்ட மேலவை உறுப்பினராக இருந்தார்.

## மேலும் பார்க்கவும்

* சுர்சந்த் சட்டமன்றத் தொகுதி
* சீதாமரி (லோக்சபா தொகுதி)

## மேற்கோள்கள்

பகுப்பு:1973 பிறப்புகள்
பகுப்பு:பீகார் அரசியல்வாதிகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
எளிமைப்படுத்தப்பட்ட மூலக்கூறு-உள்ளீடு வரி-நுழைவு அமைப்பு

thumb|431x431px|ஒரு எளிமைப்படுத்தப்பட்ட மூலக்கூறு-உள்ளீட்டு வரி-நுழைவு அமைப்பு வரைபடம்
**எளிமைப்படுத்தப்பட்ட மூலக்கூறு-உள்ளீட்டு வரி-நுழைவு அமைப்பு** (SMILES) என்பது குறுகிய அமெரிக்கத் தகவல் இடைமாற்றத் தரக் குறிமுறையைப் பயன்படுத்தி இரசாயனங்களின் கட்டமைப்பை விவரிப்பதற்கான ஒரு வரி குறியீட்டு வடிவமாகும். இம்முறையில் பெரும்பாலான மூலக்கூறுகளை இரு பரிமாண வரைபடங்கள் அல்லது முப்பரிமாண மாதிரிகளாக வடிவமைக்கலாம். இந்த முறை 1980 ஆம் ஆண்டு அறிமுகப்படுத்தப்பட்டது.

## வரலாறு
1980களில் ஐக்கிய அமெரிக்காவில் உள்ள துலுத் நகரத்தின் சூழலியல் பிரிவு ஆய்வகத்தின் டேவிட் வெய்னிங்கர் என்ற ஆராய்ச்சியாளரால் இந்த அமைப்பு உருவாக்கப்பட்டது. இதை உருவாக்குவதற்கான ஆரம்ப திட்டத்திற்கு சுற்றுச்சூழல் பாதுகாப்பு நிறுவனம் நிதியளித்தது. இது பின்னர் மற்றவர்களால் மாற்றியமைக்கப்பட்டு விரிவுபடுத்தப்பட்டுள்ளது.

## வரைமுறை
அணுக்கள் அடைப்புக்குறிகளில் இரசாயன தனிமங்களின் சுருக்கமான சின்னங்களால் குறிக்கப்படுகின்றன, எடுத்துக்காட்டாக தங்கம் [Au] எனக்குறிக்கப்படுகிறது. விதிவிலக்காக கரிம இரசாயனங்கள் மற்றும் ஓரிடத்தான்கள் அடைப்புக்குறி இல்லாமால் பயன்படுத்தப்படலாம். கனிமங்கள் இடையான பிணைப்புகள் - = #$:/\. ஆகிய சின்னங்களில் ஒன்றைப் பயன்படுத்தி குறிப்பிடப்படுகின்றன. இரசாயங்களின் வளைய வடிவ கட்டமைப்புகள் ஏதோ ஒரு புள்ளியில் வளையத்தை உடைத்து, பின் நேர் கோட்டில் அணுக்கள் மாற்றும் அதன் பிணைப்புகளுடன் எழுதப்படுகின்றன. இவற்றில் கிளைகள் இருப்பின், அவை அடைப்புக்குறிகளுடன் விவரிக்கப்படுகின்றன.

## மேற்கோள்கள்

பகுப்பு:வேதியியல் பெயரீடு
அரோமாட்டியம்

கரிம வேதியியலில், **அரோமாட்டியம்** (*aromaticity*) என்பது ஒரு வேதியியல் பண்பு ஆகும். இது கரிமச் சேர்மங்களில் உள்ள நிறைவுறாத பிணைப்புகள், தனிப் பிணைப்புகள் அல்லது வெற்றுச் சுற்றுப்பாதைகள் ஆகியவற்றின் இணைந்த வளையமானது எப்படி எதிர்பார்க்கப்படுவதை விட வலிமையான நிலையான தன்மையை வெளிப்படுத்துகிறது என்பதை விவரிக்கின்றது. அத்தகைய சேர்மங்களின் அரோமாட்டிய பண்புகளுக்கும் நறுமணத் தன்மைக்கும் இடையே பொதுவான தொடர்பு இல்லை. 1855 இல் ஆகத்து வில்கெம் ஆப்மேன் எழுதிய கட்டுரையில் இந்தச் சொல்லின் தொடக்கப் பயன்பாடு இருந்தது. 

அரோமாட்டியம் என்பது சுழற்சி நீக்கம் மற்றும் உடனிசைவு ஆகியவற்றின் வெளிப்பாடாகவும் கருதப்படுகிறது. பொதுவாக இலத்திரன்கள் ஒற்றை மற்றும் இரட்டைப் பிணைப்புள்ள அணுக்களின் வட்ட அமைப்புகளை மாறி மாறிச் சுற்றுகின்றன. இந்தப் பிணைப்புகள் ஒற்றைப் பிணைப்பு மற்றும் இரட்டைப் பிணைப்பின் கலப்பினமாகக் காணப்படலாம். மேலும் சேர்மத்தில், ஒரு வளையத்தில் உள்ள ஒவ்வொரு பிணைப்பும் ஒன்றுக்கொன்று ஒத்ததாக இருக்கும்.

## மேற்கோள்கள்
பொன் வே பாலகணபதி

**பொன் வே பாலகணபதி** (*Pon V Balaganapathy*) ஓர் இந்திய அரசியல்வாதி ஆவார். இவர் தமிழக பாரதிய சனதா கட்சியின் மாநில பொது செயலாளர்களில் ஒருவராவார். 2024 மக்களவைத் தேர்தலில் திருவள்ளூர் தொகுதியில் பாரதிய சனதா கட்சியின் சார்பாக போட்டியிட தேர்வாகிய வேட்பாளரும் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
பலாலி இராணுவத் தளம்

**பலாலி இராணுவ தளம்** (*Palaly Military Base*) என்பது இலங்கையின், வடக்கு மாகாணத்தின் பலாலியில் உள்ள ஒரு இராணுவ தளமாகும். இது யாழ்ப்பாணக் குடாநாட்டில் மிகப்பெரியதாகும். இந்த தளம் யாழ்ப்பாண பாதுகாப்புப் படைத் தலைமையகத்தைக் கொண்டுள்ளது. மேலும் காங்கேசன்துறை மற்றும் பலாலி விமானப்படைத் தளத்தின் கடற்படை தளமான எஸ்.எல்.ஏ.எப் உத்ராவுக்கு அருகில் உள்ளது.  இலங்கை இராணுவ மருத்துவப் படையானது பாலாலியில் ஒரு ஆரம்ப மருத்துவமனையை பராமரித்து வருவதுடன், இலங்கை சமிக்ஞைப் படையின் 3வது படைப்பிரிவையும் நடத்துகிறது.

## மேற்கோள்கள்

பகுப்பு:இலங்கை இராணுவத் தளங்கள்
பகுப்பு:வட மாகாணம், இலங்கை
இருமெத்தில் அலுமினியம் குளோரைடு

**இருமெத்தில் அலுமினியம் குளோரைடு** (*Dimethylaluminium chloride*)  என்பது [(CH3)2AlCl]2 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம அலுமினியம் சேர்மமான இது ஈரெத்தில் அலுமினியம் குளோரைடு சேர்மத்தைப் போலவே செயல்படுகிறது. விலை அதிகமென்பதால் இது குறைவாகவே பயன்படுத்தப்படுகிறது. 

மற்ற கரிம அலுமினியம் சேர்மங்களைப் போலவே இருமெத்தில் அலுமினியம் குளோரைடும் ஓர் இலூயிசு அமிலமாகும். சில டையீல்சு-ஆல்டர் வினைகளைத் தூண்டுவதற்கு இருமெத்தில் அலுமினியம் குளோரைடின் இந்த பண்பு பயன்படுத்தப்படுகிறது.

## கட்டமைப்பு
AlR2Cl (R = ஆல்க்கைல், அரைல்) என்ற அனுபவச் வாய்பாட்டு சேர்மங்கள் பொதுவாக (R2Al)2(μ-Cl)2 என்ற மூலக்கூற்று வாய்பாட்டுடன் இருமங்களாக காணப்படுகின்றன. "μ-" என்ற முன்னொட்டால் குறிக்கப்படும் பாலமாகும் ஈந்தணைவிகள் ஆலைடுகளாகும். இவை கரிமப் பதிலீடுகள் அல்ல என்பது குறிப்பிடத்தக்கது. அலுமினியம் ஒரு நான்முகி வடிவத்தை ஏற்றுக்கொள்கிறது மற்றும் எண்ம விதியையும் பின்பற்றுகிறது. இதற்கு நேர்மாறாக, மூயெத்தில் அலுமினியம் மற்றும் மும்மெத்தில் அலுமினியம் ஆகியவை ஆல்க்கைல் குழுக்களால் பாலம் அமைத்துக் கொள்கின்றன. இந்த சேர்மங்கள் எண்ம விதியையும் மீறுகின்றன.

## பாதுகாப்பு
இருமெத்தில் அலுமினியம் குளோரைடு எரியக்கூடிய சேர்மம் மட்டுமல்ல, வெடிக்கும் தன்மையும் கொண்டதாகும். 

## மேற்கோள்கள்

பகுப்பு:குளோரைடுகள்
பகுப்பு:கரிம அலுமினியம் சேர்மங்கள்